“ครม.” อนุมัติปรับกฎกระทรวง ระบบขนส่งก๊าซฯทางท่อ สอดคล้องมาตรฐานสากล
"ครม." อนุมัติ "ก.พลังงาน" ปรับกฎกระทรวง ระบบขนส่งก๊าซฯทางท่อ ให้สอดคล้องมาตรฐานสากล
"ครม." อนุมัติ "ก.พลังงาน" ปรับกฎกระทรวง ระบบขนส่งก๊าซฯทางท่อ ให้สอดคล้องมาตรฐานสากล
9 มิ.ย. 2563

นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (9 มิ.ย.63)​ อนุมัติหลักการร่างกฎกระทรวง เรื่องระบบการขนส่งก๊าซธรรมชาติทางท่อ
โดยมอบหมายให้กระทรวงพลังงานปรับปรุงกฎกระทรวง เรื่องระบบการขนส่งก๊าซธรรมชาติทางท่อ พ.ศ.2556 เพิ่มเติมรายละเอียดและแนวทางปฏิบัติเกี่ยวกับหลักเกณฑ์ วิธีการ และเงื่อนไขเกี่ยวกับการประกอบกิจการระบบการขนส่งก๊าซธรรมชาติทางท่อ ให้ครอบคลุมการประกอบกิจการทั้งท่อส่งก๊าซธรรมชาติบนบก และท่อส่งก๊าซธรรมชาติในทะเล รวมถึงท่อส่งก๊าซธรรมชาติเหลว
ทั้งนี้ เพื่อประโยชน์ในการกำกับดูแลระบบการขนส่งก๊าซธรรมชาติทางท่อให้เหมาะสมกับสภาพการประกอบกิจการปัจจุบันและสอดคล้องตามมาตรฐานสากล
    “ร่างกฎกระทรวงระบบการขนส่งก๊าซธรรมชาติทางท่อใหม่นี้จะช่วยให้เกิดความชัดเจนในการปฏิบัติงานและการบังคับใช้ไม่ซ้ำซ้อนกับกฎหมายอื่น เพิ่มความรัดกุมในการควบคุมความปลอดภัยในการประกอบกิจการระบบการขนส่งก๊าซธรรมชาติทางท่อ” นางนฤมล กล่าว